**Základná škola s materskou školou, Maurerova 14, Krompachy**

**Školský poriadok pre školský klub detí**

**POSLANIE ŠKD**

1. Školský klub detí / ďalej ŠKD / prispieva k účelnému a efektívnemu využívaniu voľného času detí.
2. Orientuje sa na tvorivú aktivitu detí / záujmová činnosť /.
3. Plní výchovno - vzdelávaciu činnosť.
4. Plní i sociálnu funkciu / počas pobytu žiaka v ŠKD nahrádza rodičov /.
5. Tvorí medzi stupeň medzi vyučovaním v škole a výchovou v rodine.

**I. RIADENIE A ORGANIZÁCIA ŠKOLSKÉHO KLUBU DETÍ**

1. ŠKD  riadi riaditeľ školy.
2. Výchovno-vzdelávaciu činnosť organizuje vychovávateľ.
3. Riaditeľ školy určuje počet oddelení podľa počtu prihlásených žiakov na pravidelnú dochádzku.
4. Vnútorný poriadok ŠKD je vypracovaný na základe vyhlášky MŠ SR č. 306/2009.
5. ŠKD je školským zariadením v rámci školy a plní úlohy  v čase mimo vyučovania.
6. Pri uskutočňovaní výchovno – vzdelávacej činnosti v klube sa dodržiava pravidelné striedanie oddychovej a záujmovej aktivity dieťaťa s aktivitou súvisiacou s prípravou na vyučovanie.
7. Činnosť sa riadi vypracovaným Výchovným plánom ŠKD.

**II. ZARAĎOVANIE ŽIAKOV**

1. Žiaci sa do ŠKD zaraďujú na jeden školský rok na základe žiadosti podanej ich zákonným zástupcom najneskôr do 25. júna predchádzajúceho školského roka. Spresnenie do 15. septembra začínajúceho školského roka.
2. Žiaci I. ročníka sa do ŠKD zapisujú predbežne pri zápise do I. ročníka. Spresnenie do 15. septembra začínajúceho školského roka.
3. Žiaci sa do oddelení zaraďujú podľa ročníkov a kapacitných možností

**III.  PREVÁDZKA ŠKD**

**REŽIM DŇA:**

**Ranná služba:** od   6.15 – 7.30 hod.

Obed – podľa rozvrhu, záujmová činnosť: od 11.30 – 13.30 hod.

***Možnosť výberu detí z klubu:                    do 13.30 hod.*** len zo závažných dôvodov

Pobyt na čerstvom vzduchu, príležitostná a sezónna aktivita formou podujatí, súťaží a exkurzií: od 13.30 – 14.30 hod.

Príprava na vyučovanie:                                   od 14.30 – 15.30  hod.

***Možnosť výberu deti z klubu:                             od 15.00 hod .do 16,00***

Záujmová aktivita formou záujmových útvarov:  od 15.30 – 16.00 hod. - streda

Rodič je povinný vybrať dieťa z ŠKD v súlade s režimom dňa.  Pri závažných dôvodoch (napr. návšteva lekára) po dohode s pani vychovávateľkou bez obmedzovania činnosti oddelenia. Opakované výbery dieťaťa po skončení dlhej služby (po 16 h) budú pri podozrení na zanedbávanie starostlivosti o dieťa riešené v spolupráci s príslušným Úradom práce, soc. vecí a rodiny.

**IV. DOCHÁDZKA ŽIAKOV**

1. Rozsah dennej dochádzky žiaka, spôsob a čas odchodu domov, prípadne záujmovú činnosť mimo ŠKD uvedie rodič v zápisnom lístku.
2. Zmeny v dochádzke je povinný rodič oznámiť písomne a zmeny v zápisnom lístku aktualizuje vychovávateľka / zmena adresy, telefónne čísla.../.
3. Žiak, ktorý má v zápisnom lístku uvedený odchod domov s rodinným príslušníkom, môže byť uvoľnený SÁM len na základe písomnej žiadosti rodiča / nie telefonicky /. Žiadosť musí obsahovať dátum, čas  odchodu a podpis rodiča.
4. Aby sa nenarúšala výchovná a vzdelávacia činnosť, žiak môže byť z ŠKD uvoľnený o d 15.00 hod.
5. Za príchod dieťaťa do rannej služby  / 6,15 – 7,15 / je zodpovedný rodič.
6. O 7.35 hod. žiaci v sprievode vychovávateľky odchádzajú z ŠKD do tried.

**V. VÝCHOVNÁ A VZDELÁVACIA ČINNOSŤ**

1. Výchovnú a vzdelávaciu činnosť v ŠKD vykonávajú pedagogický zamestnanci školy –  vychovávateľky.
2. Výchova a činnosť v klube detí sa delí na činnosť rekreačnú, relaxačnú, záujmovú  a na prípravu na vyučovanie / v prípade  záujmu rodičov /

* Rekreačná činnosť má charakter výdatnej pohybovej aktivity, ktorú deti vykonávajú podľa možnosti  vonku na školskom dvore, ihrisku, školskej telocvični
* Relaxačnú činnosť realizujeme ako veľmi pokojnú, pohybovo a duševne nenáročnú činnosť. Optimálnym  riešením relaxácie je voľba činnosti samotným žiakom, podľa individuálnej potreby a vlastného želanie.
* Záujmová činnosť dáva žiakom možnosť poznávať a rozvíjať činnosť spoločensko-vednú, pracovno-technickú, prírodovednú a environmentálnu, estetickú  a telovýchovnú. Všetky činnosti ŠKD sú rozpracované vo Výchovnom pláne ŠKD.
* Príprava na vyučovanie umožňuje hravou formou didaktických hier precvičiť si vedomosti nadobudnuté na vyučovaní, viesť žiakov k zodpovednosti a samostatnosti pri písaní domácich úloh.

1. Súčasťou výchovno-vzdelávacej činnosti je aj stravovanie v školskej jedálni.

* Pred obedom ide žiak na toaletu a umyje si mydlom ruky - utvrdzovanie hygienických návykov
* Na obed žiaci prichádzajú v sprievode pani vychovávateľky alebo pani učiteľky v dvojstupe.
* V šatni pri školskej jedálni (ďalej len ŠJ) si veci žiaci odkladajú na vychovávateľkou určené miesto.
* Žiaci stoja v rade v šatni ŠJ a čakajú pokiaľ vychovávateľka rozdá polievkové taniere na vyhradené miesta pre ŠKD.
* Žiak vstupuje do ŠJ len pod dozorom vychovávateľky a rešpektuje jej pokyny alebo dozorujúceho učiteľa. Sadne si k stolu, ktoré mu pani vychovávateľka určí.
* Príbor rozdajú deti, ktoré majú v daný deň službu a ktoré vopred vybrala pani vychovávateľka.
* Spoločne sa celé oddelenie čaká až doje polievku.
* Po dojedení polievky sa všetci naraz presunú k výdajnému okienku, kde si každý sám vezme druhý chod a odnesie si na svoje miesto.
* Pani vychovávateľka rozdá žiakom nápoj.
* Počas obeda žiaci neodchádzajú svojvoľne z miesta, len s dovolením pani vychovávateľky
* Žiaci svojvoľne nebehajú po ŠJ, nekričia a správajú sa disciplinovane.
* Po naobedovaní si žiaci zasunú stoličku, poupratujú stôl a spoločne s vychovávateľkou odídu do šatne v ŠJ.
* Pri odchode zo ŠJ si len s dovolením pani vychovávateľky môžu zakúpiť nápoj z automatu a vypiť ho môžu až v triede alebo mimo priestoru ŠJ.
* Žiaci sa zbytočne nezdržujú v priestoroch ŠJ, vychovávateľka si nevybavuje svoje záležitosti počas obeda, plne zodpovedá za kultúru stravovania a bezpečnosť žiakov.

1. Odhlásenie a prihlásenie dieťaťa  z obeda / počas choroby / zabezpečujú rodičia podľa pokynov vedúcej školskej jedálne. Číslo telefónu školskej jedálne : .............................

**VI. STAROSTLIVOSŤ O ZDRAVIE A BEZPEČNOSŤ ŽIAKOV**

1. Školský klub berie zodpovednosť za bezpečnosť detí, za dodržiavanie hygienických podmienok a ochranu ich fyzického a duševného stavu v čase ich pobytu v klube.
2. S pravidlami BOZP sú žiaci poučení pred každou akciou organizovanou ŠKD.
3. V prípade úrazu je žiakom poskytnutá prvá pomoc, v zložitých prípadoch je kontaktovaný rodič, prípadne lekár.
4. Každý žiak je povinný rešpektovať a riadiť sa pokynmi vychovávateľky.
5. V záujme zachovania bezpečnosti a zdravia všetkých žiakov v ŠKD musí byť správanie každého žiaka počas celého pobytu v ŠKD plne v súlade s pravidlami VNÚTORNÉHO PORIADKU ŠKOLY. V prípade opakovaného porušenia a nerešpektovania vnútorného poriadku školy v ŠKD môže byť žiak z ŠKD vylúčený.
6. Nosenie drahých a nebezpečných predmetov do ŠKD nie je povolené.
7. Školský klub je svojim prostredím ochranou pred násilím, šikanovaním a všetkými patologickými javmi.

**VI. PRÍSPEVOK NA ÚHRADU ZA POBYT ŽIAKA V ŠKD**

1. Výška mesačného príspevku na čiastočnú úhradu nákladov na činnosť ŠKD je určená zriaďovateľom.
2. Poplatok sa platí nezávisle od času a počtu dní, ktoré dieťa strávi v ŠKD.
3. Žiaka možno v priebehu školského roka odhlásiť z ŠKD vždy 3 dni pred ukončením  mesiaca. Písomne na základe žiadosti o odhlásenie z ŠKD odovzdanej vychovávateľke. Rodič je povinný uhradiť náklady na činnosť dieťaťa v ŠKD za všetky mesiace do dátumu písomného odhlásenia. Rodič po odhlásení dieťaťa z ŠKD nemá nárok na vrátenie alikvotnej čiastky príspevku.
4. Príspevok na úhradu za pobyt žiaka v ŠKD rodičia realizujú osobne u hospodárky školy:

* do 10. v danom mesiaci
* je možné uhradiť poplatok za viac mesiacov

Ak dieťa bude riadne odhlásené zo školského klubu, poplatok bude vrátený za celý mesiac

**VI. ZÁVEREČNÉ USTANOVENIE**

Vnútorný poriadok ŠKD nadobúda platnosť  01.09.2014

Mgr. Slavomíra Kašická

riaditeľka školy